Document ID: /roh_data/filtered/fineweb-2-filterrobots_roh.jsonl.gz/65726

L’emna sontga cumenza cun la dumengia da palmas, l’entrada da Jesus a Jerusalem. Silsuenter suonda la gievgia sontga, cura che Jesus ha festivà la Sontga Tschaina e lavà ils pais als 12 giuvnals. In di suenter, da venderdi sontg, è el lura ì la via da la crusch ed è vegnì crucifitgà. La sonda sontga suonda il di dal ruaus da morts e la dumengia da Pasca è Jesus levà da mort en vita.
En l’emissiun dad oz chantan Noss Chors per accumpagnar il temp da la curaisma e da Pasca. L’emissiun è en trais parts. L’entschatta fan parts dal disc «Passiun e levada da Jesus Christus» cun il chor maschadà da Schlans ch’è vegnì registrà l’onn 1999. En la secunda part avain semtgà diversas chanzuns tar l’emna sontga. Alla fin datti anc chant da l’exteriur cun quatter chors europeics e chanzuns selecziunadas da l’EBU (European Broadcasting Union) a posta per quest temp da primavaira e Pasca.
En noss archiv da musica èn da chattar nundumbraivlas registraziuns da chors - en spezial chors rumantschs e grischuns.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.